b'\n_START_ARTICLE_\nIl trionfo di Ercole\n_START_SECTION_\nJuoni\n_START_PARAGRAPH_\nMykeneen kuninkaan veljenpoika Milo murhauttaa set\xc3\xa4ns\xc3\xa4 ja anastaa vallan \xc3\xa4itins\xc3\xa4, noita Pasifa\xc3\xabn avulla. Apuun kutsutaan Herkules, joka voitettuaan turnajaiset rakastuu Milon serkkuun Ateen. Milo kaappaa Aten ja syytt\xc3\xa4\xc3\xa4 teosta kapinallisp\xc3\xa4\xc3\xa4llikk\xc3\xb6 Eurystheusta. Raivostunut Herkules surmaa Eurystheuksen, mink\xc3\xa4 johdosta Zeus riist\xc3\xa4\xc3\xa4 sankarilta h\xc3\xa4nen voimansa. Herkules saa ne takaisin pelastaessaan rakastettunsa Milon m\xc3\xa4\xc3\xa4r\xc3\xa4\xc3\xa4m\xc3\xa4lt\xc3\xa4 teloitukselta. Kapinalliset valtaavat kuninkaanpalatsin ja Milo pakenee \xc3\xa4itins\xc3\xa4 luokse Ate vankinaan. Lopuksi Herkules pelastaa Aten ja Milo ja Pasifa\xc3\xab saavat surmansa.\n_START_SECTION_\nTuotanto\n_START_PARAGRAPH_\nIl trionfo di Ercole on kohtalaisen sujuva ja viihdytt\xc3\xa4v\xc3\xa4 peplum-elokuva. Sen visuaalisiin oivalluksiin kuuluvat Milon kullanv\xc3\xa4riset ja kaljup\xc3\xa4iset k\xc3\xa4skyl\xc3\xa4iset. Dan Vadis on lihaksikas, notkea ja hieman poikamainen toimintasankari. Elokuva on kuvattu Cromoscope-laajakangastekniikalla Eastmancolor-v\xc3\xa4reiss\xc3\xa4 Incir De Paolisin studiolla sek\xc3\xa4 Tor Caldaran rantamaisemissa.\n_START_SECTION_\nDVD-julkaisut\n_START_PARAGRAPH_\nElokuva on saatavilla ranskalaisten Editions Fabbrin ja Studio Canalin erinomaisena DVD-julkaisuna, joka sis\xc3\xa4lt\xc3\xa4\xc3\xa4 vain ranskankielisen \xc3\xa4\xc3\xa4niraidan. Saksalainen DVD on kuvanlaadultaan hyv\xc3\xa4, mutta alkuper\xc3\xa4ist\xc3\xa4 huomattavasti lyhyempi. Yhdysvaltalainen Trimarkin julkaisu on laadultaan heikko.'